Diari Oficial de la Generalitat Valenciana


Sumari del DOGV 9380, del 11-07-2022 (2022/6332)

RESOLUCIÓ d'1 de juliol de 2022, del president de Turisme Comunitat Valenciana, per la qual es regula i concedeix una subvenció directa a la Federació de Societats Musicals de la Comunitat Valenciana, per a donar suport a accions de promoció del producte musical autòcton durant l'any 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9380

Data del DOGV
:   11-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6332


Data del document
:   01-07-2022

Organisme emissor
:   Turisme Comunitat Valenciana

Tipus de document
:   Resolució

Descriptors 

:   * ajuda pública

RESOLUCIÓ d'1 de juliol de 2022, del president de Turisme Comunitat Valenciana, per la qual es regula i concedeix una subvenció directa a la Federació de Societats Musicals de la Comunitat Valenciana, per a donar suport a accions de promoció del producte musical autòcton durant l'any 2022. [2022/6332]  
L'article 22 de la Llei 38/2003, de 17 de novembre, general de subvencions, estableix, en el seu apartat 2.a la possibilitat de concedir de forma directa, les subvencions previstes nominativament en els Pressupostos Generals de l'Estat, de les Comunitats Autònomes o de les Entidats Locals, en els termes arreplegats en els convenis i en la normativa reguladora d'aquestes subvencions.  
D'un altre costat, l'article 168 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, regula el contingut mínim de les bases reguladores de les subvencions esmentades, així com alguns dels tràmits que han de desenvolupar-se durant el procediment d'elaboració.  
En el pressupost de la Generalitat per a 2022 consta, en la secció 05, programa 75.111, la línia de subvenció S0793000, amb la denominació «Foment producte musical autòcton» amb una dotació de cent vint mil euros (120.000 ?), i que té com a descripció i finalitat «Promoure el producte musical valencià per excel·lència de bandes de música locals». Es tracta, per tant, d'una subvenció de caràcter nominatiu prevista en la Llei 8/2021, de 30 de desembre 2021 de pressupostos de la Generalitat per a l'exercici 2022  
Aquesta línia de subvenció S0793000 es trobava inclosa en el Pla Estratègic de Subvencions de la Presidència de la Generalitat i els seus organismes públics, per al període 2021-2023 aprovat per Resolució de 26 de febrer de 2021, del president de la Generalitat (DOGV núm.9033, de 03.03.2021).  
L'entitat sol·licitant és la Federació de Societats Musicals de la Comunitat Valenciana.  
La Federació de Societats Musicals de la Comunitat Valenciana té per objecte promoure, difondre i dignificar l'afició, l'ensenyament i la pràctica de la música, així com potenciar l'associacionisme civil i donar suport a les societats-membres en les seues tasques i activitats, de conformitat amb allò que preveu i disposa la Llei 2/1998, de 12 de maig, valenciana de la música.  
En col·laboració amb les institucions, oferirà a la societat valenciana activitats culturals i facilitarà a tota la seua població les millors oportunitats d'accés al bé cultural musical.  
La Federació podrà organitzar, patrocinar i col·laborar, directament o mitjançant terceres persones, en festivals i certàmens competitius, que la mateixa Federació i/o les institucions públiques i/o entitats privades organitzen.  
Per tot allò que s'ha exposat, havent-se seguit els tràmits que s'arrepleguen en l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, d'acord amb el que estableix la Llei 8/2021, de 30 de desembre, de pressupostos de la Generalitat per a 2022, resolc:  
  
  
Primer. Objecte  
La present resolució té per objecte regular la concessió directa d'una subvenció destinada a la Federació de Societats Musicals de la Comunitat Valenciana  
La possibilitat de concedir una subvenció, de caràcter nominatiu, a la Federació de Societats Musicals de la Comunitat Valenciana, està prevista en l'article 22.2.a de la Llei 38/2003, de 17 de novembre, general de subvencions i l'article 168.1.A) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i així està contemplat de manera expressa en el pressupost de la Generalitat per a 2022, en la secció 05, entitat centre gestor 0022, capítol IV, programa 24 «Producte Colaborativo» la línia de subvenció S0793000, amb la denominació «Foment producte musical autòcton» amb una dotació de cent vint mil euros (120.000 ?)  
  
S'ha optat per atorgar l'ajuda mitjançant resolució i no per conveni, d'acord amb l'article 168 1.A) de la Llei 1/2015, de 8 de febrer, de la Generalitat, que estableix que la concessió de les subvencions previstes nominativament en la Llei de pressupostos de la Generalitat es formalitzarà mitjançant resolució de la persona titular del departament gestor del crèdit presupuestari al qual s'imputa l'ajuda o mitjançant conveni. Atès que no hi ha cap tipus de contraprestació, llevat de la mera aportació econòmica, que se'n deriva cap a TCV i que es tracta d'un fet singular i únic en el temps i en els seus efectes.  
  
Segon. Entitat Beneficiaria  
L'entitat beneficiària de la subvenció és la «Federació de Societats Musicals de la Comunitat Valenciana», amb C.I.F G-46152120 (d'ara en avant, la Federació).  
  
Tercer. Activitat Subvencionada  
Aquesta subvenció va dirigida a  
Accions Subvencionables  
MÚSICS AMB DENOMINACIÓ D'ORIGEN  
Fase de promoció exterior - creació de nous públics en mercats europeus i altres  
La finalitat d'aquestes activitats de promoció turística, emmarcada en la línia de Turisme Cultural, és incrementar el nombre de turistes estrangers procedents de mercats europeus i altres, com poden ser Alemanya, Bèlgica, Itàlia, Portugal o Àustria, així com uns altres que pogueren considerar-se.  
Procediment emmarcat en el projecte Músics amb D.O., es pretén la realització d'un cicle de concerts en aquelles destinacions turístiques, protagonitzats per agrupacions musicals en les quals existisca, almenys, un músic acreditat amb el distintiu «Músic amb D.O.» de tal manera que els músics encarregats de promocionar la Comunitat en l'exterior siguen aquells que participen en aquest programa, impulsat per FSMCV. Aquests concerts se celebraran preferiblement en espais d'interés turístic amb estreta vinculació a entitats, organitzacions i institucions, com pot ser el cas de la xarxa d'Oficines de Turisme de Turespaña, la xarxa d'Instituts Cervantes, Reial Acadèmia d'Espanya a Roma, Acció Cultural Espanyola, ambaixades i altres centres culturals d'especial interés en mercats d'origen.  
  
Fase de promoció interior ?Circuit de concerts «Músics amb D.O.»  
Amb aquesta finalitat, des de FSMCV, s'ha articulat una agenda musical sota el lema «Circuit de Concerts per al foment del turisme en la Comunitat Valenciana: Músics amb Denominació d'Origen», aquest any 2022 pretén aconseguir la seua 3a edició. Es pretén realitzar un total de 25 concerts, repartits per tota la Comunitat, en emplaçaments d'especial interés, prèviament seleccionats en el qual participen societats musicals participants en el projecte «Músics amb Denominació d'Origen» amb la finalitat de visibilitzar i posar en valor a aquestes.  
  
MUSIC IMMERSION TRAVEL  
Music Immersion Travel és el projecte turístic creat per la Federació, el qual permet dissenyar el futur turístic de les societats musicals d'aquest territori.  
El projecte Music Immersión Travel arrancà en 2019 amb la finalitat de convertir a les societats musicals en una destinació turística en si mateixes i a través d'elles posicionar a la Comunitat Valenciana com a destinació de turisme musical i cultural.  
Des de la website creada www.musicimmersiontravel.com qualsevol viatger que puga respondre al perfil de músic pot adquirir i configurar els paquets turístics que les societats musicals ofereixen i que millor s'adapten a cada usuari. A més es treballa en el posicionament del producte per mitjà de diferents canals i plataformes com poden ser ExperienciasCV.  
A més, es vol obrir una nova línia per a aquest producte dins del turisme educatiu/musical i poder oferir-lo, no sols a un turista de manera individual, sinó també a grups. A través del turisme educatiu-musical es pot potenciar el turisme experiencial i afavorir trobades educatives i culturals entre formacions musicals nacionals i internacionals.  
  
Arran de la experiència prèvia i gràcies als contactes adquirits durant la presència en la fira Midwest Clinic de Chicago en successives edicions, s'estableixen relacions amb agències especialitzades i/o touroperadores que directament treballen amb els diferents segments:  
- High School: Bandes, orquestres i ensembles. (Nivells similars a formacions d'Escola de Música) - Universitat, College. (Nivells similars a Bandes Oficials, unitats artístiques de FSMCV)  
- Altres formacions musicals amateurs, no professionals  
  
«A què sona la nostra terra- Recorregut sonor per la Comunitat Valenciana». VOL.2.  
Aquesta campanya obri múltiples vies d'acció entre les quals destaquem les següents:  
- Enregistrament d'un àlbum CD de marxes mores, música de falles, i altres músiques tradicionals locals, interpretat per la Jove Banda Simfònica i editat sota el segell FSMCV Produccions com a element de promoció turística de la Comunitat Valenciana en l'exterior. Aquest element permet les següents accions:  
1. Distribució en fires i esdeveniments promocionals de la FSMCV Terra de Música i Turisme CV.  
2. Possibilitat de comercialitzar-se en la xarxa de centres educatius en l'exterior com per exemple la xarxa de l'Institut Cervantes.  
3. Emprar-se amb suport de material gràfic com a eina de promoció de les SSMM (element patrimonial reconegut BIC) en tota la xarxa d'oficines de turisme de la Comunitat Valenciana.  
- Col·laboració de les Unitats Artístiques amb Turisme CV per a la creació de la BSO de la Comunitat Valenciana «A què sona la nostra terra»com a material audiovisual per a difusió en mitjans.  
  
Presència en fires especialitzades en turisme i música  
MIDWEST CLINIC CHICAGO 2022  
La Federació de Societats Musicals de la Comunitat Valenciana (FSMCV), participa de manera anual en la prestigiosa fira de música Midwest Clinic de Chicago (els EUA) per a difondre el patrimoni musical de les societats musicals de la Comunitat Valenciana.  
La participació de FSMCV en aquesta fira s'articula en tres eixos fonamentals:  
- ESTAND promocional propi en la fira, on es difon la Comunitat Valenciana com a destinació turística cultural-musical d'excel·lència mitjançant les societats musicals.  
- Acte promocional de la Comunitat Valenciana en el qual es presenta, a un públic especialitzat i seleccionat, els recursos turístics de la Comunitat Valenciana.  
- Recepció-esdeveniment en l'Institut Cervantes de Chicago, organitzat en col·laboració amb TourSpain.  
- Com a novetat en 2022 es proposa una col·laboració amb el xef José Andrés per a promocionar la Comunitat Valenciana a través del binomi música/gastronomia, emmarcat en l'estratègia de la Turisme Comunitat: Valenciana «Exquisit Mediterrani»  
  
FITUR 2022  
Mitjançant la participació de la Federació en FITUR s'ha pretés la difusió del projecte de turisme cultural «Comunitat Valenciana: Terra de Música» en una de les majors fires turístiques del món, diversificant el producte turístic oferit dins de l'eix estratègic de «Turisme Cultural» - «Mediterrani Cultural» de Turisme Comunitat Valenciana.  
  
La Federació de Societats Musicals pretén ser present allí on puga dur a terme la seua comesa de promocionar la música valenciana com a reclam per al turista nacional i internacional, obrint les societats musicals de la Comunitat Valenciana al món sencer i acollint a aquelles persones interessades a viure l'experiència musical única que es desenvolupa en les entitats representades per la FSMCV.  
En Fitur 2022, la Federació va participar de expositora, promocionant el potencial turístic del territori amb el projecte Music Inmmersion Travel.  
  
MOSTRA DE TURISME DE LA COMUNITAT VALENCIANA  
La Federació de Societats Musicals de la Comunitat Valenciana pretén durant l'assistència a la Mostra, visibilitzar les Societats Musicals com un potent agent turístic i contribuir amb això al turisme cultural de la Comunitat.  
La presència de FSMCV en la Mostra de Turisme de la Comunitat Valenciana es concreta en les següents accions:  
- Presència de la FSMCV amb un estand propi.  
- Concerts i cercaviles, amb la finalitat de difondre i donar a conéixer el patrimoni cultural que representen les societats musicals.  
- Zona d'activitats.  
  
Activitat Cost  
1. Desplaçament, allotjament i manutenció 23.000 -  
2. Lloguers i contractació de serveis externs 61.000 -  
3. Edició de material promocional i publicitat 31.000 -  
4. Despeses de gestió de la Federació (personal i auditoria) 5.000 -  
Total 120.000 -  
  
  
Aquests imports màxims previstos per cada línia vinculen a l'entitat subvencionada i per tant constitueixen el límit màxim subvencionable per a cadascuna d'elles.  
No obstant això, les actuacions previstes podran adaptar-se per a contemplar les circumstàncies excepcionals sorgides per la pandèmia internacional del coronavirus (COVID-19), així com del conflicte bèl·lic sorgit entre Ucraïna i Rússia, sempre que no afecte la finalitat de la línia nominativa de subvenció ni el seu import total, amb la sol·licitud prèvia de l'entitat beneficiària, per a la seua autorització per la Direcció de Turisme Comunitat Valenciana.  
  
Quart. Obligacions de la Entitat subvencionada  
A) Incorporar, en tots els suports que es realitzen, els elements comuns de la campanya de promoció turística de la Comunitat Valenciana, facilitats per Turisme Comunitat Valenciana. Per part de Turisme Comunitat Valenciana s'ha facilitat la marca l'Exquisit Mediterrani, en combinació amb la marca Comunitat Valenciana per a la seua incorporació per part de la Federació en tots els suports de comunicació vinculats amb el producte gastronòmic d'acord amb el manual d'aplicació de la citada marca  
B) Comunicar amb la suficient anticipació a Turisme Comunitat Valenciana el calendari d'actuacions previstes, a fi d'efectuar l'oportú seguiment d'aquestes, i coordinar la participació de Turisme Comunitat Valenciana en elles.  
C) Informar regularment a Turisme Comunitat Valenciana de l'execució i les incidències, si n'hi haguera, de les actuacions que s'hagen realitzat en relació amb l'objecte de la resolució..  
D) Comunicar a Turisme Comunitat Valenciana, només es conega, l'obtenció de qualssevol subvencions o ajudes per a la mateixa finalitat, procedents d'altres administracions, ens públics o privats.  
E) Adoptar les mesures de difusió contingudes en l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, en virtut del qual qualsevol persona jurídica privada que perceba, durant el període d'un any, ajudes o subvencions, de l'administració autonòmica o de qualsevol altra entitat enumerada en l'article 2, per import superior a 10.000 euros, haurà de donar-hi la publicitat adequada, indicant almenys l'entitat pública concedent, l'import rebut i el programa, activitat, inversió o actuació subvencionats. La difusió d'aquesta informació es realitzarà preferentment a través de les pàgines web corresponents. En el cas que no disposen de pàgina web on realitzar la dita publicitat, podran complir amb aquesta obligació d'acord amb allò que estableix l'apartat 4 de l'article 18, de la Llei general de subvencions, que estableix que les persones beneficiàries hauran de donar l'adequada publicitat del caràcter públic del finançament de les activitats objecte de subvenció, i podran consistir aquestes mesures en la inclusió de la imatge institucional de l'entitat concedent, així com llegendes relatives al finançament públic en cartells, plaques commemoratives, materials impresos, mitjans electrònics o audiovisuals, o bé en mencions realitzades en mitjans de comunicació.  
  
En aquest sentit, tot el material gràfic i audiovisual publicitari que es realitze (cartells, fullets, pancartes, DVD, CD, etc.) i les inclusions o mencions que es realitzen en les pàgines web oficials per a donar repercussió a les activitats, inclouran, de forma adequada, el logotip que Turisme Comunitat Valenciana facilite.  
La Federació proporcionarà, amb suficient antelació, els esbossos i les maquetes de tot el material publicitari a realitzar, per a la seua supervisió per Turisme Comunitat Valenciana.  
Les actuacions en matèria de publicitat institucional hauran d'ajustar-se a les prescripcions que sobre la matèria conté la Llei 12/2018, de 24 de maig, de la Generalitat, de publicitat institucional per a l'interés ciutadà i la concepció col·lectiva de les infraestructures públiques.  
  
En aquest sentit les campanyes institucionals de comunicació i publicitat tindran caràcter inclusiu i no discriminatori, respectant el dret de totes les persones a ser-ne destinatàries. Amb aquesta finalitat hauran de garantir mesures d'accessibilitat audiovisual a la informació subministrada. Amb caràcter general, la contractació no podrà realitzar-se de manera directa amb el mitjà.  
F) Amb caràcter previ a la firma de la resolució, la Federació ha presentat una declaració responsable sobre el compliment de les condicions i les obligacions establides en l'article 13 de la Llei 38/2003, de 17 de novembre, general de subvencions, i l'administració ha comprovat que està al corrent en el compliment de les obligacions tributàries i amb la Seguretat Social.  
G) Aportar la documentació justificativa següent, per via telemàtica, per al pagament de la subvenció:  
La Federació haurà de justificar la subvenció per mitjà de la presentació telemàtica d'un compte justificatiu, a través de les vies d'accés facilitades per Turisme Comunitat Valenciana, que inclourà:  
G.1 a) Memòria avaluativa de l'activitat subvencionada, que haurà de ser la més completa possible i que contindrà una declaració detallada de les activitats realitzades que han sigut finançades amb la subvenció, el seu cost, els resultats obtinguts, així com un apartat gràfic detallat.  
  
G.2 b) Memòria econòmica, i relació numerada correlativa de tots i cadascun dels documents justificatius que s'aporten, amb especificació, almenys, de la seua data, la persona o entitat proveïdora, l'objecte facturat, l'import total del document, la base imposable, la data del pagament material i, si és el cas, el percentatge imputat a la justificació de la subvenció. Les factures hauran d'estar expedides i pagades durant la vigència d'aquesta ajuda per resolució, i en tot cas pagades a data 31 de desembre de 2022.  
G 3 c) Informe d'una persona o entitat auditora inscrita com a exercent en el Registre Oficial d'Auditors de Comptes depenent de l'Institut de Comptabilitat i Auditoria de Comptes en els termes prevists en la clàusula seté d'aquesta resolució.  
G 4 d) Certificat expedit per la persona que assumisca la secretaria de la Federació amb el vistiplau de qui assumisca la presidència, acreditatiu dels aspectes següents despeses:  
G 4 d.1) De la despesa realitzada amb l'activitat subvencionada.  
G 4 d.2). De no incórrer en cap de les circumstàncies recollides en l'article 13 de la Llei 38/2003, de 17 de novembre, general de subvencions.  
G 4 d.3) De no haver rebut altres subvencions o ajudes o ingressos, per a l'actuació objecte d'aquesta subvenció per resolució o, en cas d'haver-les rebut, haurà d'acreditar-se l'import, la procedència i l'aplicació d'aquests a les activitats subvencionades.  
H) Atesa la naturalesa de les despeses subvencionables, la Federació podrà concertar amb terceres persones o entitats proveïdores fins al 100 % de les actuacions que són objecte del conveni, En el cas que l'import subcontractat supere el 20 % del total de la subvenció i siga superior a 60.000 euros, s'haurà de subscriure el corresponent contracte per escrit i sol·licitar, prèviament, l'autorització de Turisme Comunitat Valenciana per a la contractació corresponent, de conformitat amb el que estableix l'article 29 de la Llei 38/2003, de 17 de novembre, general de subvencions.   
Però, en cap cas podrà concertar-se per l'entitat beneficiària l'execució total o parcial de les activitats subvencionades amb persones o entitats vinculades amb ella, llevat que concórreguen les circumstàncies següents:  
e.1) Que s'obtinga l'autorització prèvia de Turisme Comunitat Valenciana.  
e.2) Que l'import subvencionable no excedisca del cost incorregut per l'entitat vinculada. L'acreditació del cost es realitzara en la justificació en els mateixos termes establits per a l'acreditació de les despeses de l'entitat beneficiària.  
  
Cinqué. Pagament de la subvenció per Turisme Comunitat Valenciana. Òrgan Gestor  
A) Contribuir econòmicament en la realització d'accions de promoció del producte musical autòcton per excel·lència, de bandes de música locals de la Comunitat Valenciana amb l'import de cent vint mil (120.000 ?), despeses i impostos de qualsevol classe inclosos, que s'imputarà a l'anualitat de 2022, a càrrec de la consignació pressupostària de Turisme Comunitat Valenciana, capítol IV, programa 24 «Producte Col·laboratiu», Subprograma 2509 « Federació de Societats Musicals de la CV», de l'Àrea de Màrqueting i Producte Turístic, en aplicació de la previsió nominativa continguda en la línia de subvenció amb codi pressupostari S0793000 de l'entitat Turisme Comunitat Valenciana de l'exercici 2022.  
L'import establit es destina al finançament de les despeses generades amb motiu de la realització de les actuacions adés mencionades.  
B) Procedir al pagament una vegada realitzada l'actuació i complides les obligacions, les condicions i els tràmits establits. El pagament corresponent a la subvenció es farà efectiu després de la comprovació, pels serveis competents de Turisme Comunitat Valenciana, del compte justificatiu que acompanye l'informe de l'auditoria.  
En el cas que l'import justificat fora inferior a la subvenció que es preveu en aquesta resolució o es produïra la concurrència d'altres ajudes que pogueren superar el cost de les actuacions, l'aportació de Turisme Comunitat Valenciana es minorarà en la quantia corresponent.  
  
Turisme Comunitat Valenciana podrà efectuar totes les actuacions de comprovació que considere oportunes per a verificar l'aplicació correcta per l'entitat beneficiària de les quantitats que es lliuren a favor seu en virtut d'aquesta subvenció per resolució.  
Per a això, l'Àrea de Màrqueting i Producte Turístic haurà d'emetre un informe acreditatiu que la documentació tècnica presentada com a justificació s'ajusta a allò que s'ha estipulat en la resolució. Al seu torn, el Servei de Programació i Gestió Econòmica realitzarà les comprovacions oportunes d'estar al corrent l'entitat beneficiària en les seues obligacions fiscals, tributàries i amb la seguretat social. No obstant això, l'ajuda pagada estarà subjecta a la fiscalització posterior pels òrgans de control intern i extern de Turisme Comunitat Valenciana.  
  
No podrà realitzar-se el pagament de la subvenció, en tant l'entitat beneficiària no es trobe al corrent en el compliment de les seues obligacions tributàries i davant de la Seguretat Social o siga deutora per resolució de procedència de reintegrament. A aquest efecte, l'entitat beneficiària autoritza a Turisme Comunitat Valenciana a obtindre de forma telemàtica les dades que es troben en l'Agència Estatal d'Administració Tributària, Hisenda Autonòmica i Tresoreria General de la Seguretat Social, relatius al compliment d'obligacions tributàries i amb la Seguretat Social.  
La tramitació i la gestió de la subvenció correspon a la Dirección de Turisme Comunitat Valenciana como òrgan gestor.  
  
Sisé. Despeses subvencionables  
Les despeses que seran ateses a càrrec de la present resolució, sempre que responguen de manera indubtable a la naturalesa de l'activitat subvencionada, seran les següents:  
a) Despeses de gestió de l'entitat beneficiària, que consistiran en retribucions salarials i cost de Seguretat Social del personal propi o contractat vinculat directament a la realització de les activitats objecte d'aquest conveni i en despeses d'auditoria. L'import corresponent a aquesta partida de despeses no podrà superar l'import de 5.000 ?, i es poden incloure en ella els conceptes de locomoció i quilometratge, manutenció i desplaçament en taxi del personal associat a les actuacions descrites, a través d'una liquidació de despeses amb les quantitats orientatives, regulades, en l'àmbit de la Generalitat, en el Decret 24/1997, d'11 de febrer, modificat pel Decret 64/2011, de 27 de maig, del Consell, i, per a l'estranger, se segueix la normativa de l'Estat aprovada pel Reial decret 462/2002, de 24 de maig, sobre indemnitzacions per raó del servei (BOE 30.05.2002). En cas que els imports siguen superiors als indicats, es necessitarà autorització prèvia de Turisme Comunitat Valenciana per a poder ser satisfets. A aquests efectes es computaran les despeses de Seguretat Social reportades i no ingressades corresponents al mes de novembre i desembre de 2022 i l'IRPF reportat i no abonat del 4t trimestre de l'any (fins al 31 de desembre).  
  
Així mateix, i com a justificació de les despeses de personal, junt amb els corresponents fulls de salaris s'hauran d'adjuntar els preceptius documents de cotització a la Seguretat Social, així com el registre de les cotitzacions en la Tresoreria General de la Seguretat Social (TC1 i TC2), i les retencions a compte de l'IRPF (model 111) de retencions corresponents al 1r, 2n i 3r trimestre, segellat per l'entitat financera, o bé resguard de presentació telemàtica. En relació amb les retencions corresponents al 4t trimestre, s'aportarà una declaració responsable de l'òrgan competent de l'entitat beneficiària, de la relació de persones treballadores i els imports corresponents a cadascuna d'elles que seran ingressats en la declaració del 4t trimestre del model 111.  
  
Les despeses d'auditoria per a la revisió del compte justificatiu d'aquesta resolució no podran superar l'5 % del total de la resolució.  
b) Despeses específiques de naturalesa corrent, necessàries per a la posada en marxa i l'execució de les actuacions arreplegades en aquesta resolució.  
Per a l'acceptació dels contractes que formalitze l'entitat beneficiària d'aquesta subvenció per resolució, amb un mateixa persona o entitat proveïdora per a la realització de les actuacions subvencionades, que tinguen un import igual o superior a 15.000 euros (IVA exclòs), es requerirà, d'acord amb allò que preveu l'article 31.3 de la Llei 38/2003, de 17 de novembre, general de subvencions, que s'hagen sol·licitat almenys tres ofertes de diferents persones o entitats proveïdores, amb caràcter previ a la contracció del compromís per a la prestació del servei o l'entrega del bé.  
No serà subvencionable l'IVA satisfet per l'adquisició de béns o serveis, llevat que s'acredite documentalment que forma part del cost de l'activitat a desenvolupar per l'entitat beneficiària, i que no és susceptible de recuperació o compensació, i, en aquest cas, s'haurà d'acreditar la no-subjecció o exempció d'aquest impost o la no-deducció de l'IVA suportat en l'adquisició de béns i serveis.  
En el cas que s'haguera transferit o compensat parcialment o no deduïsca cap percentatge de les quotes d'IVA suportades, haurà de presentar una declaració responsable efectuada per la persona representant legal, per mitjà de la qual s'acredite no tindre dret a practicar deduccions per les quotes d'IVA que puga suportar. Així mateix, presentarà un certificat de l'Agència Estatal d'Administració Tributària en què acreditarà que no liquida IVA, o bé un certificat de situació censal i obligacions.  
La present subvenció és compatible amb altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals, sempre que no superen els límits sobre acumulació d'ajudes vigents en la Unió Europea per a ajudes destinades a la mateixa finalitat.  
  
Seté. Informe d'auditoria  
La persona o entitat auditora de comptes que duga a terme la revisió del compte justificatiu, s'ajustarà al que disposa l'Ordre EHA/1434/2007, de 17 de maig, per la qual s'aprova la norma d'actuació dels auditors de comptes en la realització dels treballs de revisió de comptes justificatius de subvencions en l'àmbit del sector públic estatal, prevists en l'article 74 del reglament de la Llei 38/2003, de 17 de novembre, general de subvencions.  
La persona o entitat auditora emetrà un informe en què detallarà les comprovacions dutes a terme i hi farà constar tots els fets o excepcions que pogueren suposar un incompliment, per part de l'entitat beneficiària, de la normativa aplicable o de les condicions que s'imposen per a la percepció de la subvenció, i haurà de proporcionar la informació amb el detall i la precisió suficients perquè l'òrgan gestor puga concloure sobre aquest tema. Aquest informe contindrà els aspectes i l'estructura que s'estableixen en l'article 7 de l'Ordre EHA/1434/2007 mencionada.  
  
Per a emetre l'informe, la persona o entitat auditora haurà de comprovar:  
1. L'adequació del compte justificatiu de la subvenció que haja presentat la Federació i que aquest l'haja subscrit una persona amb poders suficients per a fer-ho.  
2. El contingut de la memòria d'actuació, i estar alerta davant d'una possible falta de concordança entre la informació que conté la memòria i els documents que hagen servit de base per a dur a terme la revisió de la justificació econòmica.  
3. Que la informació econòmica que conté la memòria la suporta una relació classificada de les despeses de l'activitat subvencionada, en què s'especifica l'entitat beneficiària que les ha dutes a terme, amb la identificació de la persona o entitat creditora i del document (factures, nòmines i butlletins de cotització a la Seguretat Social), l'import total d'aquesta i l'import imputat a la subvenció, la data d'emissió i la data de pagament.  
4. Que la Federació disposa dels documents originals acreditatius de les despeses que es justifiquen, d'acord amb el que preveu l'article 30.3 de la Llei general de subvencions, i que aquests documents s'han reflectit en els registres comptables.  
Aquests documents justificatius consistiran en resguards de transferències bancàries, xecs, pagarés, factures electròniques (queda exclosa la compensació de deutes), així com còpia dels extractes de moviments bancaris dels càrrecs en el compte corresponent de l'operació que es justifica.  
5. Que l'entitat beneficiària disposa d'ofertes de persones o entitats proveïdores diferents, en els supòsits prevists en l'article 31, apartat 3, de la Llei general de subvencions, i d'una memòria que justifique d'una manera raonada l'elecció de la persona o entitat proveïdora, en els casos en què no haja recaigut en la proposta econòmica més avantatjosa.  
  
6. Que no s'han dut a terme subcontractacions de l'activitat que se subvenciona, excepte en els casos permesos en l'article 29 de la Llei general de subvencions, i en l'article 68 del seu Reglament, segons els termes que s'estableixen en aquesta subvenció per resolució.  
7. Que no s'han concedit altres subvencions, ajudes, ingressos o recursos per a la mateixa finalitat, que procedisquen de qualsevol administració o ens públic o privat, nacionals, de la Unió Europea o d'organismes internacionals, que superen els costos de l'activitat subvencionada.  
8. Que les despeses que integren la relació compleixen els requisits per a tindre la consideració de despesa subvencionable, d'acord amb el que estableix l'article 31 de la Llei general de subvencions i la clàusula sisena d'aquesta resolució, les despeses s'han classificat correctament, d'acord amb el contingut de les bases reguladores que recull aquesta subvenció, i que es produeix la coherència necessària entre les despeses que es justifiquen i la naturalesa de les actuacions que se subvencionen.  
9. A més de les consideracions anteriors, en l'informe haurà de constar un quadre-resum (segons el model mostrat en aquest apartat), que incloga la descripció de les accions subvencionables, les quantitats a justificar i la quantitat justificada:  
  
Descripció de les accions subvencionables Import a justificar Import justificat  
   
   
   
Total   
  
  
A més, s'explicaran les diferències entre el pressupost acreditat per l'entitat beneficiària i el considerat vàlidament justificat per la persona o entitat auditora, indicant els motius d'aquestes i el seu import.  
  
10. Que per l'entitat beneficiària de la subvenció s'han complit les accions de difusió previstes en el apartat quart A) i E) d'aquesta resolució.  
Al final del seu treball la persona o entitat auditora sol·licitarà a l'entitat beneficiària una carta signada per la persona que va subscriure el compte justificatiu, en la qual s'especificarà que s'ha informat a la persona o entitat auditora sobre totes les circumstàncies que puguen afectar a la percepció, l'aplicació i la justificació correcta de la subvenció. També s'hi inclouran les manifestacions que siguen rellevants i que servisquen d'evidència addicional a la persona o entitat auditora sobre els procediments que s'han dut a terme.  
L'entitat beneficiària estarà obligada a posar a la disposició de la persona o entitat auditora tots els llibres, els registres i els documents que se li sol·liciten per a efectuar la revisió, així com a conservar-los per a les actuacions de comprovació i control que preveu la legislació vigent. Si escau, haurà d'elaborar i facilitar-li, a més dels documents ja mencionats en el punt quart d'aquest document, els següents:  
  
a) Declaració de les activitats subcontractades, en què s'indiquen les persones o entitats subcontractistes i els imports que s'han facturat. Aquesta declaració inclourà una manifestació de l'entitat beneficiària respecte de les situacions que preveuen els apartats 4 i 7 de l'article 29 de la Llei 38/2003, de 17 de novembre, general de subvencions.  
  
b) Declaració que continga una relació detallada d'altres subvencions, ajudes, ingressos o recursos que, si escau, hagen finançat l'activitat subvencionada, amb indicació de l'import, la procedència i l'aplicació d'aquesta.  
En qualsevol cas la persona o entitat auditora haurà de mantindre un arxiu de documentació que acredite el treball de revisió que ha dut a terme i que suporte l'informe que ha emés, i hi haurà de conservar aquesta documentació durant un període mínim de huit anys que s'iniciarà amb la data d'emissió de l'informe.  
  
Huité. Adequació de les despeses subvencionables al valor de mercat i comprovació de subvencions  
D'acord amb el que disposa l'article 31 de la Llei 38/2003, de 17 de novembre, general de subvencions, el cost d'adquisició de les despeses subvencionables haurà de ser d'acord amb el valor de mercat. Si és el cas, Turisme Comunitat Valenciana podrà realitzar la comprovació d'aquest valor de mercat, d'acord amb els mitjans assenyalats en l'article 33 de la Llei general de subvencions.  
De la mateixa manera Turisme Comunitat Valenciana comprovarà l'adequada justificació de la subvenció, així com la realització de l'activitat i el compliment de la finalitat que determine la concessió o gaudi de la subvenció.  
  
Nové. Procediment  
1. L'entitat beneficiària haurà de manifestar, en el termini de quinze dies hàbils a partir de la publicació d'aquesta resolució en el Diari Oficial de la Generalitat Valenciana, la seua conformitat amb la concessió de la subvenció i amb les presents bases reguladores, d'acord amb el model que s'inclou com a annex a la Resolució.  
2. El model de conformitat, degudament omplit i signat, haurà de presentar-se telemàticament en el portal de la Generalitat, dins de l'apartat «Sol·licitud general d'iniciació i tramitació Telemàtica de procediments en el següent enllaç:  
https://www.gva.es/es/inicio/procedimientos'id\_proc=20820  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. D'acord amb el que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, si el document de conformitat s'haguera ompli de forma incompleta o no s'hagueren aportat els requisits i documents que s'assenyalen en aquesta base, la persona interessada serà requerida perquè, en un termini de deu dies hàbils, esmene la falta o acompanye els documents preceptius, amb la indicació que, en cas de no fer-ho, se la tindrà per desistida prèvia resolució d'arxivament d'expedient, que haurà de ser dictada en els termes que preveu l'article 21 de la norma esmentada, quedarà sense efecte la concessió de la subvenció, i en perdrà, per tant, el dret a la percepció.  
  
Dése. Efectes, resolució i reintegrament  
La Resolució produirà efectes a partir de l'endemà de la publicació en el DOGV. Les despeses subvencionables es poden haver realitzat des de l'1 de gener de 2022 fins al 31 de desembre 2022, data màxima de presentació de la justificació.  
La resolució de concessió de la subvenció quedarà resolt, en el cas que no tingueren lloc les actuacions previstes en aquest.  
Així mateix, quedarà resolt per l'incompliment, per qualsevol d'aquestes, de les estipulacions que s'hi preveuen.  
En el cas d'incompliment total o parcial de les seues obligacions per part de Federació, aquesta estarà obligada a reintegrar a Turisme Comunitat Valenciana les quantitats percebudes i no aplicades correctament a les finalitats d'aquesta subvenció, sense perjudici de l'aplicació, a més, del que disposa per a aquests supòsits l'article 37 de la Llei 38/2003, de 17 de novembre, general de subvencions, i l'article 172 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
La circumstància de no estar al corrent en el compliment de les seues obligacions tributàries o amb la Seguretat Social, o l'incompliment del termini de presentació de la documentació justificativa, o l'omissió de la documentació a què es refereix la clàusula quarta anterior, podrà així mateix produir la resolució d'aquesta subvenció en el cas que, requerida l'esmentada documentació per Turisme Comunitat Valenciana, no es produïsca la seua presentació en un termini de deu dies hàbils a comptar des de l'endemà del dia en què fora notificat el requeriment efectuat per Turisme Comunitat Valenciana.  
Si l'adequat compliment de l'objecte de la subvenció no aconsegueix com a mínim un 30 % de la seua execució, Turisme Comunitat Valenciana revocarà la subvenció i l'entitat beneficiària no tindrà dret a rebre l'import del percentatge realitzat, per tractar-se d'un mínim indispensable per a percebre parcialment i proporcionalment la subvenció.  
  
  
Onze. Règim Jurídic i Jurisdicció  
Aquesta resolució regula la concessió d'una subvenció nominativa a favor de la Federació, per la qual cosa el seu règim jurídic és l'establit amb aquesta finalitat en els preceptes de caràcter bàsic de la Llei 38/2003, de 17 de novembre, general de subvencions, i desenvolupats en el seu Reglament aprovat per Reial decret 887/2006, de 21 de juliol, així com el que estableix la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; i queda subsumit aquest cas en el supòsit de subvenció en règim de concessió directa previst en l'article bàsic 22.2.a) de l'esmentada Llei 38/2003 i en el correlatiu article 168.1.A) de la referida Llei 1/2015, en tant es tracta d'una subvenció prevista nominativament en la Llei de Pressupostos de la Generalitat per a l'exercici 2022.  
Pel que fa a la resolució de la qüestió o qüestions litigioses, que puguen sorgir respecte de la resolució, se sotmetran, si no s'aconsegueix solució o acord, als òrgans jurisdiccionals competents en matèria contenciosa administrativa de la ciutat de València.  
  
Dotze. Compatibilitat amb la normativa europea sobre ajudes públiques.  
La present resolució és compatible amb el mercat interior perquè no reuneix els requisits acumulatius de l'article 107.1 del Tractat de Funcionament de la Unió Europea per a considerar que existeix ajuda d'estat.  
  
D'acord amb les seues finalitats estatutàries, la Federació no persegueix finalitats especulatives ni lucratives i l'objecte de la resolució és la cooperació i col·laboració amb Turisme Comunitat Valenciana en la consecució d'accions de difusió i promoció de la Comunitat Valenciana a través de la música, dins de les funcions d'impuls al turisme que corresponen a Turisme Comunitat Valenciana com a ens públic de la Generalitat responsable de l'execució de la seua política turística en l'àmbit geogràfic regional.  
Per tant, la mesura no suposa una ajuda que afavorisca a una empresa o empreses en concret i es dirigeix a la promoció del turisme en general a la Comunitat Valenciana.  
D'altra banda, les actuacions estaran d'acord amb els valors de mercat, tal com s'arreplega en el apartat huité.  
Com que es tracta d'una Resolució no subjecte a l'article 107.1 del Tractat de Funcionament de la Unió Europea, i d'acord amb el que estableix article 3.4 del Decret 128/2017, de 29 de setembre, del Consell, regulador del procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, la subvenció establida per mitjà de la presente resolució no requereix notificació o comunicació a la Comissió Europea.  
  
Tretze. Competència  
La competència per a dictar la resolució correspon al president de Turisme Comunitat Valenciana en exercici, entre altres funcions, «resoldre les convocatòries anuals d'ajudes, subvenciones i beques», funció recollida en el apartat 2 lletra «f» de l'article 31 del decret 7/2020, de 17 de gener, del Consell de la Generalitat, de regulació dels òrgans per a la coordinació de l'acció turística i de l'organisme públic per a la gestió de la política turística.  
  
Contra la present resolució, que posa fi a la via administrativa, podrà interposar-se recurs contenciós administratiu davant els Jutjats contenciosos administratius, dins del termini de dos mesos comptats des de l'endemà de notificació i, potestativament, podrà interposar-se recurs de reposició davant el President de Turisme Comunitat Valenciana, en el termini d'un mes, a comptar des de l'endemà de la seua notificació, tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, l'1 de juliol de 2022.- El president de Turisme Comunitat Valenciana: Francesc Colomer Sánchez.  
  
  
ANNEX I  
Model de conformitat de la subvenció de concessió directa  
  
1. IDENTIFICACIÓ DE LA SUBVENCIÓ.  
- Anualitat:  
- Òrgan Gestor:  
- Import:  
- Títol:  
  
2. ENTITAT BENEFICIÀRIA.  
- Nom o raó social (\*):  
- Tipus d'entitat:  
- Sigles:  
- NIF:  
- Adreça:  
- Localitat:  
- Província:  
- Telèfon:  
- Correu electrònic:  
- Pàgina web:  
  
(\*) El nom ha de ser coincident amb el que figura en aquesta resolució.  
  
Dades de la persona representant:  
- Nom:  
- Cognoms:  
- DNI/NIF:  
- Càrrec:  
  
Dades domiciliàries a efectes de notificació:  
- Adreça:  
- Localitat:  
- Província:  
- Codi postal:  
  
Dades de persona de contacte en cas de ser diferent de la persona sol·licitant:  
- Nom i cognoms:  
- Telèfon:  
- Correu electrònic:  
  
3. DECLARACIÓ RESPONSABLE  
a) Declare que, a la vista de les bases que regeixen aquesta convocatòria, les accepte íntegrament i accepte la subvenció per al projecte a què es refereix la present resolució.  
b) Declare que totes les dades que figuren en aquest document són certes, comprometent-me en nom de l'entitat de destinar l'import de la subvenció que es regula i concedeix en aquesta resolució a l'objecte previst.  
c) Declare, sota la meua responsabilitat, que els documents que aporte són còpia fidel de l'original, els quals seran aportats a requeriment de l'Administració.  
  
4. DADES DEL PROJECTE, PROGRAMA O PLA PER AL QUAL SE LI CONCEDEIX LA SUBVENCIÓ.  
- Descripció del projecte:  
- Data inici:  
- Data fi:  
- Resultats previstos:  
  
Data i signatura de la persona representant de l'entitat.